ملادنوواس فائرنگ سریبا 2023ء

4 مئی 2023ء  کی شام کو، خودکار رائفل سے لیس ایک شخص نے سربیا کی میونسپلٹی ملادنوواس کے گاؤں دوبونا  اور سیپسین  میں ایک کار سے فائرنگ کی۔ جس کے نتیجے میں آٹھ افراد بشمول ایک 20 سالہ پولیس اہلکار، اس کی بہن، ایک 21 سالہ شخص اور ایک اور شخص ہلاک اور بچوں سمیت 13 دیگر زخمی ہوئے ہیں۔ اس  واقع کے بعد مجرم فرار ہو گیا۔ متاثرین میں سے کم از کم دو کی جائے وقوعہ پر ہی موت ہو گئی، جب کہ دو بعد میں ہسپتال میں دم توڑ گئے۔  فائرنگ کا یہ واقعہ سربیا کے دارالحکومت بلغراد میں ایک ایلیمنٹری اسکول میں فائرنگ کے بعد پیش آیا۔ سربیا میں دو دنوں میں فائرنگ واقعات سے 17 افراد ہلاک ہو چکے  ہیں۔

فائرنگ واقع 
مشتبہ شخص، 21 سالہ Uroš Blažić،   اور متاثرین کا کچھ دیر پہلے جھگڑا ہوا تھا۔  اس کے بعد اس نے اپنے گھر سے رائفل نکالی اور گولی چلانا شروع کر دی۔  ابتدائی فائرنگ کے بعد، پولیس نے اس کی گرفتاری کا وارنٹ جاری کیا اور مالی پوزاریواک میں اس کی تلاش کی، جہاں اسے آخری بار دیکھا گیا تھا۔ 18:08 پر، پڑوسی گاؤں  سیپسین میں متعلقہ فائرنگ کی اطلاع ملی۔ وہاں، پولیس نے مشتبہ شخص کو دیکھا اور اس نے مبینہ طور پر ان پر گولی چلا دی۔ پولیس نے مشتبہ شخص کو گھیر لیا ہے، لیکن اس نے ہتھیار ڈالنے سے انکار کر دیا اور پولیس پر گولی چلانا جاری رکھی ہوئی ہے۔

حوالہ جات 

سربیا
سربیا میں دہشت گردی
دہشت گردی سے اموات بلحاظ ملک
مئی 2023ء
2023ء